Salt & Lime Cabo Grill in Raleigh, NC – Girls on Food
« Winning In Windham: A Vinoventure
EASTSIIIIIIDE! – EastSide Food Festival Represents! » Onkonvensionele seënbede – Vuurvliegie se lekkervurigeaffêre
Afrikaans, Ander se woorde, Geloof, Inspirasie, Verhoudings
Date: August 16, 2019Author: Vuurvliegie se lekkervurigeaffêre 11 Comments
Oral op die Vuisboek en Google kry ek die seënbede en dit word na verwys as ‘n ou Fransciskaanse seën en laat dit klink of dit uit die Middeleeue kom.
Ek vertaal lukraak om die Engelse weergawe te soek en kom af op die volgende. Dit word onder andere “A Franciscan Blessing” of die “Four-Fold Benedictine Blessing”genoem. Dit is ook nie volledig nie.
Die bede se ware titel is “A Non-Traditional Blessing” en is deur ‘n non geskrywe in 1985!
Dit lui volledig so:
Dit is deur Suster Ruth Fox van die Sacred Heart Monastery in Richardton, Noord Dakota in die VSA geskrywe.
Dan Miller wat ook nuuskierig was oor die ware oorsprong van die mooi seënbede, en het navorsing gedoen en die skrywer opgespoor by die klooster. Hy het aan haar geskrywe en sy het vertel dat sy in die 1980 kapelaan was vir Katolieke studente aan die destydse Dickinson State College.
Sy is genooi om te open met gebed by die gradeplegtigheid-ontbyt vir die senior klas. Sy kon nêrens ‘n gepaste gebed vind nie, en het besluit om self een te skrywe.
Hierdie gebed meer as 30 jaar gelede het nie net ‘n uiteenlopende groep studente geseën nie. Vandag jare later, het haar bede impak oor die wêreld heen, selfs in Afrikaans. In ‘n skrywe aan Miller skrywe sy “…and the words of the prayer gradually came to me (given by the Holy Spirit).”
‘n Onkonvensionele seënbede deur Sr Ruth Fox (1985)
Mag die Here jou seën met ongemak oor maklike antwoorde, halwe waarhede en oppervlakkige verhoudings sodat jy uit die diepte van jou hart kan leef.
Mag die Here jou seën met woede oor onreg, onderdrukking en die uitbuiting van mense sodat jy kan werk vir geregtigheid, vryheid en vrede.
En mag God jou seën met genoeg dwaasheid om te glo dat jy ’n verskil in die wêreld kan maak sodat jy dinge sal kan doen wat ander mense dink nie gedoen kan word nie
Sou jy die moed hê om hierdie seëninge te aanvaar, sal God jou ook seën met
vreugde – omdat jy sal weet jy het die lewe beter vir ander gemaak
innerlike vrede – omdat jy weet jy daartoe bygedra het om vrede daar buite vir ander te bewerk het
lag – omdat jou hart lig sal wees
getroue vriende – want hulle sal jou waarde as mens erken
Hierdie seëninge is joune – nie om te vra nie, maar om uit te deel – van die Een wat jou metgesel wil wees, ons Here, wat leef en heers vir altyd en altyd. Amen
So mooi gebed met die Heilige Gees as mede-skrywer of soos Miller dit beskrywe: (holy) ghost-writer verdien om aan die regte outeur toegedig te word en in sy geheel uitgespreek te word.
Omdat ek nêrens die volledige bede in Afrikaans kon opspoor nie, het ek die gedeelte in vet letters vertaal en bygewerk.
Mag dit vir ons almal waar wees, elke dag.
So kan ons die wêreld en sy seer met radikale en transformerende geloof omkeer. Amen.
Geloof in aksieOnkonvensionele seën
Previous Previous post: Sielspasie
Next Next post: Nuwe intrekker
11 thoughts on “Onkonvensionele seënbede”
Sjoe….dit is loshande die mooiste wat ek in ‘n lang tyd gelees het…onkonvensioneel, maar uitdagend ook want hierdie is nie die tipiese “gimme, gimmie” nie…die waarhede hierin vervat is tot-stilstand-bring waarhede
Kan jy jou indink as baie mense dit uitleef….
O my word…ja, nê
Hierdie is kosbaar dis ń seënbede vir MMI (Me, myself and I) nie. Hierdie is vir die Jesus loper. Baie dankie vir die deel dis kosbaar en ek sal dit grazg verder wil deel.
Reblogged this on Trommeltjie and commented:
Dis werklik aamgrypend Vuurvliegie.
‘n Drom se ritme wat ek kan volg
Ek is mal oor hierdie seënwens. Ek hoor dit nogal gereeld in ons jerk en ook op Struisbaai.
Dis goed om te hoor. Ek het die storie agter die seën geniet, dat dit onlangs is. Ek bid dat geloof oral so kan transformeer. Dan sal ons Gods koningsryk sien kom.
Wat ń spesiale seëngebed, Vuurvliegie. Gewone gebruikstaal.